Donja Normandija

Za ostale upotrebe, pogledajte Normandija (razvrstavanje). Donja Normandija (fra. Basse-Normandie) je regija ma sjeveru Francuske. Nastala je 1956. godine, kada je povijesna regija Normandija podijeljena na Gornju i Donju Normandiju. Donja Normandija povijesno odgovara zapadnom dijelu pokrajine Normandije. Historija Za povijest Normandije pogledajete članak Normandija. U ovom dijelu Normandije se odvilo iskrcavanje američkih vojnika za vrijeme Drugog svjetskog rata. Administracija Sjedište regionalnog vijeća Donje Normandije se nalazi u Caenu. Sastoji se od 47 zastupničkih mjesta. Od lokalnih izbora 2004. godine na vlasti je lijeva koalicija stranaka (Socijalističke partije i Zelenih) sa 28 mjesta u vijeću. Desna stranka UMP ima 14 mjesta u vijeću, a radikalno desna FN ima 5 zastupničkih mjesta. Geografija Regija se sastoji od tri departmana: Calvados, Manche i Orne. Gospodarstvo Regija je većinom poljoprivredno orijentirana s naglaskom na stočarstvo. Industrijski sektor uglavnom uključuje preradu tekstila i voća. U regiji također postoji nekoliko rudnika željeza blizu Caena. U zadnje vrijeme je posebno razvijen i turizam. Regija posjeduje direktne trajektne veze s Engleskom (luka Cherbourg). Zanimljiva turistička privlačnost ove regije je i mjesto iskrcavanja vojnika u Drugome svjetskom ratu, koje se nalazi u Calvadosu. Stanovništvo 1999. godine regija je imala 1 422 193 stanovnika. 2010. Donja Normandija broji 1 473 494 stanovnika, što odgovara prosječnom godišnjem porastu od 0,3%. Kultura Lokalni jezik u Normandiji je normandijski. Jezik se još uvijek koristi, posebno u Donjoj Normandiji. Donja Normandija je poznata po velikom broju pisaca iz ove regije. Poznati pisci koji su pisali na francuskom su: Guy de Maupassant, Marcel Proust, Jules Barbey d'Aurevilly, Gustave Flaubert i Madame Bovary. Također postoji i određen broj pisaca koji su pisali na normandijskom jeziku, najpoznatiji su: Alfred Rossel, Louis Beuve i Côtis-Capel. Poznati glazbeni kompozitor Erik Satie je također rodom iz ove regije. Slikar Jean-François Millet je također jedna od poznatih osoba iz Donje Normandije. Vanjske veze Službena stranica Regionalnog vijeća Arhivirano 2005-04-06 na Wayback Machine-u Vremensko stanje Donje Normandije Arhivirano 2020-05-21 na Wayback Machine-u